Ang. Farmakologi opgaver & eksamenscase.

**Praktikopgaverne er opbygget af:**

• En generel del, der omhandler lovgrundlaget for social- og sundhedsassistentens arbejde med farmakologi og medicinhåndtering.

• En specifik del, der retter sig mod den medicinske behandling hos en udvalgt borger.

• Pædagogiske overvejelser i forhold til samarbejdet med borgeren og eventuelle pårørende.

Opgaverne udarbejdes elektronisk.

**Tilrettelæggelse af arbejdet med opgaverne**

Før praktikstart introducerer skolen eleverne til de enkelte opgaver, herunder hvordan opgaven skal afleveres til skolen. Opgaven kan efterfølgende anvendes i undervisningen på skolen.

Praktikstedet vejleder eleverne individuelt eller i gruppe til den enkelte opgave. Herefter udarbejder eleven en individuel besvarelse. Det anbefales, at arbejdet med opgaven strækker sig over en uge. Det anbefales ligeledes, at den enkelte elev i slutningen af perioden har en dag til at udarbejde den skriftlige besvarelse. Efterfølgende deler eleven sin viden og refleksioner i forbindelse med opgaven med praktikstedet. Praktikstedet giver eleven en mundtlig tilbagemelding, der kan understøtte elevens videre arbejde med farmakologi og medicinhåndtering.

**Mundtlig eksamen.**

Der skal forud være udarbejdet en case over en borger, man har været omkring i praktikken. Denne case må max fylde ¾ side og skal indeholde data om borgeren, for at give et billede af denne. Alt, som kan have relevans for borgerens medicin indtag - medinddrages (diagnoser, symptomer, køn, alder, funktionsniveau, medicin, compliance etc). For overskuelighedens skyld minimeres borgerens medicinliste til at indeholde 2 – 3 præparater.

Casen skrives ind i det fortrykte skema (som ligger som bilag, på hjemmesiden) og herefter udleder eleven 2 – 3 problemstillinger (disse problemstillinger danner baggrund for elevens oplæg til eksamen).

Skemaet udfyldes med navn, holdnavn samt dato før afsendelse til undertegnede, senest 14 dage før eksamen.

 **Jytte Lassen**